  Руслан Нуриахметов Майя Бывальцева 19-тӥ толшоре Ижкарын Кылчинъёслэн но архангелъёслэн XI йӧ фестивальзылы йылпумъянъёс лэсьтӥзы. Россилэн пӧртэм сэрегъёсысьтыз 40 усточиос 30-лэсь трос скульптураос кылдытӥзы. Со сярысь кар администрацилэн пресс-службаез ивортӥз. Фестивале пыриськисьёсты Михаил Архангеллы сӥзем черкын Йӧвылэсультон фестиваль улсын пусйизы. «Суредасьёс учкисьёс понна 33 скульптура лэсьтӥзы. Сыӵе лудпус юнме шорысь быръемын ӧвӧл – со Иисус Христослэн аресыз»                                                                   Роман Воскресенских, протоиерей Кар администрацилэн тӧроезлэн мерлыко политикая воштӥсез Дмитрий Чистяков пусйиз, котькуд ар толалтэ Ижкар тужгес чебер тол ужрадлдэн шорсюлмыз луэ. «11 ар ӵоже ини фестиваль быдэс Россиысь гинэ ӧвӧл, быдэс дуненысь но туристъёсты но скульпторъёсты кыске, шумпоттэ милемыз, куке ми та чылкыт праздник нуналэ соборе лыктӥськом но та чеберелыкез адӟиськом»        Дмитрий Чистяков, Ижкар администарцилэн тӧроезлэн воштӥсез Йӧ скульптураосты, Михаил Архангеллы сӥзем собор азьысь сяна, Вулэн музейысьтыз, туала искусствоя паркысь, Киров нимо ульчаысь ошмесъёс вӧзысь адӟыны луоз. Тодэ вайытом, 31-тӥ толшорысен 6-тӥ тулыспалозь Ижкарын «Удмурт йӧ» фестиваль (0+) ортчоз, туэ со «Двенадцать месяцев» выжыкыллы сӥземын.  Тегъёс: Удмуртия фестиваль Лулчеберет скульптураос Ижкар Свято-Михайловскийсобор  